Man vas vir poging tot moordFoto: SAPD/Facebook Kapt. Bernadine Steyn, woordvoerder van die polisie, het gesê ŉ 35-jarige man was Vrydagaand in ŉ argument met ŉ groep mans betrokke. Hy het glo hierna in sy motor geklim en ŉ ander motor van die pad af probeer druk. Volgens Steyn het die bestuurder van die ander motor, ŉ 39-jarige man, uit sy motor geklim met ŉ 7.65mm-pistool en twee skote op die 35-jarige man afgevuur. Die 35-jarige man is gewond en is na ŉ hospitaal in George geneem waar hy in ŉ stabiele toestand is. Steyn het gesê polisiebeamptes het die skote gehoor en na die toneel gehaas waar hulle die 39-jarige man in hegtenis geneem het. Hy sal na verwagting Maandag in die Plettenbergbaai-landdroshof verskyn.